Na temelju članka 107. stavka 9., članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18., 98/19 i 64/20) i članka 25. i 177. Statuta Osnovne škole „1. listopada 1942.“, Čišla, Školski odbor Osnovne škole „1. listopada 1942.“ na svojoj sjednici održanoj dana 17. lipnja 2021. godine donosi

**PRAVILNIK O IZMJENAMA PRAVILNIKA**

**O NAČINU I POSTUPKU ZAPOŠLJAVANJA**

**Članak 1.**

U Pravilniku o načinu i postupku zapošljavanja KLASA: 011-01/19-01/158, URBROJ: 2155-14/03-19 od 4. listopada 2019., naslov iznad članka 7. mijenja se i glasi: ''Prijava potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije''.

Članak 7. mijenja se i glasi:

''(1) Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije (u daljnjem tekstu: Upravni odjel).

(2) Nakon što Upravni odjel obavijesti Školu da u evidenciji nema odgovarajuće osobe za popunu upražnjenog radnog mjesta Škola može raspisati natječaj odnosno nakon što se Škola pisano očituje o razlozima zbog kojih nije primljena upućena osoba.''

**Članak 2.**

Naslov iznad članka 22. mijenja se i glasi:

''Procjena i vrednovanje kandidata upućenih od Upravnog odjela''

U članku 22. stavcima 1. , 2., 4. i 5. riječi „Ured“ u određenom padežu zamjenjuju se riječima „Upravni odjel“ u odgovarajućem padežu.

**Članak 3.**

(1) Ovaj Pravilnik stupa na snagu osmog dana od dana objave na oglasnoj ploči Škole, a po pribavljenoj suglasnosti Upravnog odjela.

(2) Ovaj Pravilnik objavljuje se na mrežnoj stranici Škole danom stupanja na snagu.

KLASA: 011-01/21-01/102

URBROJ: 2155-14-03-21

Čišla, 17. lipnja 2021. godine

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Ivana Brekalo, prof./

Na ovaj Pravilnik Upravni odjel za prosvjetu, kulturu, tehničku kulturu i sport Splitsko-dalmatinskežupanijedao je suglasnost dana 30. kolovoza 2021., KLASA: 602-01/21-01/00008; URBROJ: 2181/1-08/05/622-21-0002, u skladu s člankom 107. stavak 9. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20).

Pravilnik je objavljen na oglasnoj ploči Škole dana 30. rujna 2021. i stupio je na snagu dana 8. listopada 2021. godine.

Ravnatelj:

Ivan Sladojević, prof.

\_\_\_\_\_\_\_\_\_\_\_\_\_\_\_\_\_\_\_\_\_\_